smcproject/ml-wiki-sentences huggingface dataset:
Email: director@cbri.in ;director@cbrimail.com
references ↑ http://www.cbri.res.in www.cbri.res.in
സെൻട്രൽ ബാങ്ക് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Central_Bank_of_India ഈ ലേഖനം ഒരു അനാഥലേഖനമാണ് .
ഭാരതത്തിലെ ഒരു പൊതുമേഖലാ ബാങ്കാണ് സെൻട്രൽ ബാങ്ക് ഓഫ് ഇന്ത്യ ( ബി.എസ്.ഇ :532885 , എൻ.എസ്.ഇ :CENTRALBK).
സർ സൊറാബ്ജി പൊച്ഖനവാല  1911ൽ സ്ഥാപിച്ചു.
പൂർണ്ണമായും ഭാരത ഉടമസ്ഥതയിലുള്ള ആദ്യ വാണിജ്യബാങ്ക് ആയി അവകാശപ്പെടുന്നു.
3563 ശാഖകൾ 27 സംസ്ഥാനങ്ങളിലും 4 കേന്ദ്രഭരണപ്രദേശങ്ങളിലുമായി പ്രവർത്തിക്കുന്നുണ്ട്.
നാൾവഴി 1911: മുംബൈ ആസ്ഥാനമാക്കി പ്രവർത്തനം തുടങ്ങി 1923:റ്റാറ്റ ഇൻഡസ്ട്രിയൽ ബാങ്കിനെ ഏറ്റെടുത്തു 1969: മറ്റു 13 ബാങ്കുകൾക്കൊപ്പം ദേശസാൽക്കരിക്കപ്പെട്ടു.
1980: ക്രെഡിറ്റ് കാർഡ് പ്രയോഗത്തിൽ വരുത്തി.
1989: സെന്റ് ബാങ്ക് ഹോം ലിമിറ്റഡ് എന്ന പേരിൽ ബാങ്കിന്റെ ഹൗസിങ് സബ്സിഡിയറി ഭോപാൽ ആസ്ഥാനമായി പ്രവർത്തനം തുടങ്ങി അവലംബം
central bank of india
സെൻട്രൽ ബാങ്ക് ഓഫ് ശ്രീലങ്ക 2022 ൽ ശ്രീലങ്കയുടെ ബോണ്ടുകൾ ഉയർന്നു ശ്രീലങ്കൻ സാമ്പത്തിക പ്രതിസന്ധിയുടെ സമയത്ത് 2022 ന്റെ ആദ്യ പകുതിയിൽ വിപരീത കർവ്
സെൻട്രൽ ബാങ്ക് ഓഫ് ശ്രീലങ്ക ( abbr. സി.ബി.എസ്.എല് ; സിംഹള : ශ්‍රී ලංකා මහ බැංකුව ) ശ്രീലങ്കയുടെ മോണിറ്ററി അതോറിറ്റിയാണ് .
1949ലെ മോണിറ്ററി ലോ ആക്റ്റ് നമ്പർ.58 (എം.എൽ.എ.) പ്രകാരം 1950-ൽ സ്ഥാപിതമായ ഇത് ഒരു അർദ്ധ സ്വയംഭരണ സ്ഥാപനമാണ്, 2002 ഡിസംബറിലെ എം.എൽ.എ.യുടെ ഭേദഗതികളെത്തുടർന്ന്, അഞ്ച് അംഗ മോണിറ്ററി ബോർഡാണ് ഭരിക്കുന്നത്.
ഗവർണർ ചെയർമാനും, ധനകാര്യ ആസൂത്രണ മന്ത്രാലയത്തിന്റെ സെക്രട്ടറിയും, ഭരണഘടനാ സമിതിയുടെ സമ്മതത്തോടെ ധനകാര്യ മന്ത്രിയുടെ ശുപാർശ പ്രകാരം ശ്രീലങ്കൻ പ്രസിഡന്റ് നിയമിച്ച മൂന്ന് അംഗങ്ങളും അടങ്ങുന്നതാണ് ആ ബോർഡ്.
സ്വാതന്ത്ര്യം ലഭിച്ച് രണ്ട് വർഷത്തിന് ശേഷം 1950ലാണ് സെൻട്രൽ ബാങ്ക് ഓഫ് ശ്രീലങ്ക സ്ഥാപിതമായത്.
സെൻട്രൽ ബാങ്ക് ഓഫ് ശ്രീലങ്കയുടെ സ്ഥാപക ഗവർണർ ജോൺ എക്‌സ്‌റ്റർ ആയിരുന്നു.
അക്കാലത്ത് ധനകാര്യ മന്ത്രി ജെആർ ജയവർധനായിരുന്നു .
സെൻട്രൽ ബാങ്ക് ഓഫ് സിലോൺ എന്ന മുൻ നാമത്തിൽ, അതുവരെ രാജ്യത്തിന്റെ പണം ഉല്പാദിപ്പിച്ച് വിതരണം ചെയ്യുന്നതിന് ഉത്തരവാദിയായിരുന്ന കറൻസി ബോർഡിനെ മാറ്റി പകരം സെൻട്രൽ ബാങ്ക് ഓഫ് ശ്രീലങ്കയെ ആ ഉത്തരവാദിത്വം ഏൽപ്പിച്ചു.
സെൻട്രൽ ബാങ്ക് ഓഫ് ശ്രീലങ്ക ഏഷ്യൻ ക്ലിയറിംഗ് യൂണിയനിൽ അംഗമാണ്.
സെൻട്രൽ ബാങ്ക് ഓഫ് ശ്രീലങ്കയുടെ പ്രധാന ചുമതല ശ്രീലങ്കയിലെ സാമ്പത്തിക നയത്തിൻ്റെ നടത്തിപ്പാണ്, കൂടാതെ സെൻട്രൽ ബാങ്ക് ഓഫ് ശ്രീലങ്കയ്ക്ക് സാമ്പത്തിക വ്യവസ്ഥയിൽ വിപുലമായ മേൽനോട്ട അധികാരവുമുണ്ട്.
വ്യക്തികൾക്കും ബിസിനസുകൾക്കും ഉചിതമായി താങ്ങാനാവുന്ന രീതിയിൽ സമയബന്ധിതമായി സാമ്പത്തിക ഉൽപ്പന്നങ്ങളും സേവനങ്ങളും ലഭ്യമാക്കൽ പ്രോത്സാഹിപ്പിക്കുന്നതിനുള്ള നയങ്ങൾ വികസിപ്പിക്കുന്നതിൽ ബാങ്ക് ഏർപ്പെട്ടിരിക്കുന്നു കൂടാതെ അലയൻസ് ഫോർ ഫിനാൻഷ്യൽ ഇൻക്ലൂഷനിൽ (AFI) അംഗവുമാണ്.
ശ്രീലങ്കയിലെ ഉൽപ്പാദന വിഭവങ്ങളുടെ വികസനം പ്രോത്സാഹിപ്പിക്കുന്നതിനും പ്രചരിപ്പിക്കുന്നതിനുമായി, വില സ്ഥിരതയും സാമ്പത്തിക വ്യവസ്ഥയുടെ സ്ഥിരതയും ഉറപ്പാക്കുന്നതിന് സെൻട്രൽ ബാങ്ക് ഓഫ് ശ്രീലങ്ക ഉത്തരവാദിയാണ്.
കറൻസി വിതരണത്തിനും മാനേജ്മെന്റിനും സെൻട്രൽ ബാങ്ക് ഓഫ് ശ്രീലങ്ക ഉത്തരവാദിയാണ്.
കൂടാതെ, സെൻട്രൽ ബാങ്ക് ഓഫ് ശ്രീലങ്ക സാമ്പത്തിക കാര്യങ്ങളുടെ ഉപദേശകനും ശ്രീലങ്കൻ ഗവൺമെന്റിന്റെ (GOSL) ബാങ്കറുമാണ്.
GOSL നെ പ്രതിനിധീകരിച്ച്, സെൻട്രൽ ബാങ്ക് ഓഫ് ശ്രീലങ്ക, അതിന്റെ ഏജന്റ് എന്ന നിലയിൽ, നാല് ഏജൻസി പ്രവർത്തനങ്ങൾക്ക് ഉത്തരവാദിയാണ്.
എംപ്ലോയീസ് പ്രൊവിഡന്റ് ഫണ്ടിന്റെ മാനേജ്മെന്റ്; ശ്രീലങ്കയുടെ പൊതു കടത്തിന്റെ മാനേജ്മെന്റ്; വിനിമയ നിയന്ത്രണ നിയമത്തിലെ വ്യവസ്ഥകളുടെ ഭരണം; പ്രാദേശിക വികസനത്തിനായുള്ള വിദേശ, സർക്കാർ ധനസഹായ പദ്ധതികളുടെ ഭരണവും.
സംഘടനാ ഘടന സെൻട്രൽ ബാങ്ക് ഓഫ് ശ്രീലങ്ക ബിൽഡിംഗ്
സെൻട്രൽ ബാങ്ക് ഓഫ് ശ്രീലങ്ക ഗവർണർ അതിന്റെ ചീഫ് എക്സിക്യൂട്ടീവ് ഓഫീസറായി പ്രവർത്തിക്കുന്നു.
സെൻട്രൽ ബാങ്ക് ഓഫ് ശ്രീലങ്കയുടെ സീനിയർ മാനേജ്‌മെന്റ് ഗവർണർ, ഡെപ്യൂട്ടി ഗവർണർമാർ, അസിസ്റ്റന്റ് ഗവർണർമാർ, ഡിപ്പാർട്ട്‌മെന്റ് മേധാവികൾ എന്നിവർ ഉൾപ്പെടുന്നതാണ്.
പ്രവർത്തനപരമായി, സിബിഎസ്എൽ നിലവിൽ 30 വകുപ്പുകൾ ഉൾക്കൊള്ളുന്നു, ഓരോന്നിനും ഒരു ഡയറക്ടർ (അല്ലെങ്കിൽ തത്തുല്യമായ സ്ഥാനം വഹിക്കുന്ന ആൾ) നേതൃത്വം നൽകുന്നു.
മാനേജ്മെന്റ് ഓഡിറ്റ് ഡിപ്പാർട്ട്മെന്റ് ഗവർണറൂടെ കീഴിൽ നേരിട്ട് പ്രവർത്തിക്കുന്നു.
ചില നിയമപരമായ പ്രവർത്തനങ്ങളോടെ, സെൻട്രൽ ബാങ്ക് ഓഫ് ശ്രീലങ്ക സ്ഥാപിക്കുന്ന ചട്ടങ്ങളിൽ വ്യവസ്ഥചെയ്തിട്ടുളള നിയമങ്ങളുടെ കീഴിലാണ് സാമ്പത്തിക ഗവേഷണ, ബാങ്ക് മേൽനോട്ട വകുപ്പുകൾ രൂപീകരിച്ചിരിക്കുന്നത്.
ഡയറക്ടർ ഓഫ് ഇക്കണോമിക് റിസർച്ച്/ചീഫ് ഇക്കണോമിസ്റ്റ് നേതൃത്വം നൽകുന്ന സാമ്പത്തിക ഗവേഷണ വകുപ്പ്, മോണിറ്ററി ബോർഡിന്റെ മാർഗനിർദേശത്തിനും പൊതുജനങ്ങളുടെ വിവരങ്ങൾക്കുമായി ഡാറ്റ സമാഹരിക്കുകയും സാമ്പത്തിക ഗവേഷണം നടത്തുകയും ചെയ്യേണ്ടതുണ്ട്.
ബാങ്ക് മേൽനോട്ട വകുപ്പ് ഡയറക്ടറിൻ്റെ നേതൃത്വത്തിലുള്ള ബാങ്ക് മേൽനോട്ട വകുപ്പ് ശ്രീലങ്കയിലെ എല്ലാ ബാങ്കിംഗ് സ്ഥാപനങ്ങളുടെയും തുടർച്ചയായ നിയന്ത്രണത്തിലും മേൽനോട്ടത്തിലും ഏർപ്പെടുന്നതിന് വേണ്ടി സ്ഥാപിതമായ വകുപ്പ് ആണ്.
സെൻട്രൽ ബാങ്ക് ഓഫ് ശ്രീലങ്കയുടെ മോണിറ്ററി ബോർഡിലെ നിലവിലെ അംഗങ്ങൾ: ബഹു. ഡോ. പി. നന്ദലാൽ വീരസിംഹ (ഗവർണർ) - ചെയർമാൻ കെഎംഎം സിരിവർധന (ട്രഷറി സെക്രട്ടറിയും ധനമന്ത്രാലയവും) സഞ്ജീവ ജയവർധന, പി.സി - നിയുക്ത അംഗം റാണി ജയമഹ - നിയുക്ത അംഗം നിഹാൽ ഫൊൻസേക - നിയമിത അംഗം ↑ ↑ ↑ ↑
സെൻട്രൽ പിക്ചേഴ്സ്
ഒരു ചലച്ചിത്ര നിർമ്മാണ കമ്പനിയാണ് സെൻട്രൽ പിക്ചേഴ്സ് .
നിർമ്മാണത്തിന്
പുറമേ നിരവധി ചിത്രങ്ങൾ വിതരണം ചെയ്തിട്ടുമുണ്ട്.
നിർമ്മാണം ചെയ്ത ചലച്ചിത്രങ്ങൾ വനമാല (1950) പൊന്നി (1976) വൃതം (1987) കുടുംബപുരാണം (1988) ഒരു ഇന്ത്യൻ പ്രണയകഥ (2013) ആദ്യരാത്രി (2019) വിതരണം ചെയ്ത ചലച്ചിത്രങ്ങൾ കന്യാകുമാരി (1974) ചാമരം (1979) ഇടിമുഴക്കം (1980) ഭൂകമ്പം (1983) പൂവിന് പുതിയൊരു പൂന്തെന്നൽ (1986) പട്ടണപ്രവേശം (1988) കളിക്കളം (1990) നരൻ (2005) രസതന്ത്രം (2006) ബാബാകല്യാണി (2006) അലിഭായ് (2007) ഓഫ് ദി പീപ്പിൾ (2008) ഇന്നത്തെ ചിന്താവിഷയം (2008) ഇവർ വിവാഹിതരായാൽ ?
(2008) കുടുംബശ്രീ ട്രാവൽസ് (2011) ഉസ്താദ് ഹോട്ടൽ (2012) 916 (2012) മുംബൈ പോലീസ് (2013) പുണ്യാളൻ അഗർബത്തീസ് (2013) ലണ്ടൻ ബ്രിഡ്ജ് (2014) ഹാപ്പി ജേർണി (2014) ചാപ്പാ കുരിശ് (2014) ഹൗ ഓൾഡ് ആർ യൂ ?
(2014) ഇവിടെ (2015) സൺ ഓഫ് അലക്സാണ്ടർ (സാമ്രാജ്യം 2) (2015) എന്ന് നിന്റെ മൊയ്തീൻ (2015) സൂ..
സൂ..
സുധി വാത്മീകം (2015) മൺസൂൺ മാംഗോസ് (2016) കലി (2016) സ്കൂൾ ബസ് (2016) ഷാജഹാനും പരീക്കുട്ടിയും (2016) പ്രേതം (2016) ഊഴം (2016) എബി (2017) രാമന്റെ ഏദൻതോട്ടം (2017) വർണ്ണ്യത്തിൽ ആശങ്ക (2017) ആമി (2018) പൂമരം (2018) ഈ മ യൗ (2018) അള്ള് രാമേന്ദ്രൻ (2019) പ്രാണ (2019) അർജന്റീന ഫാൻസ് കാട്ടൂർക്കടവ് (2019) പ്രതി പൂവൻകോഴി (2019) അഞ്ചാം പാതിര (2020) അയ്യപ്പനും കോശിയും (2020)
ഹെൻട്രിക് ടെർബ്രുഗ്ഘൻ
ഹെൻട്രിക് ടെർബ്രുഗ്ഘൻ ഡച്ച് ചിത്രകാരനായിരുന്നു .
ഉത്തര യൂറോപ്പിലെ കാരവാഗിയോയുടെ അനുകർത്താക്കളിൽ പ്രമുഖനാണിദ്ദേഹം.
ഒരു കത്തോലിക്കാ കുടുംബത്തിൽ 1588-ൽ ജനിച്ച ടെർബ്രുഗ്ഘൻ വിദ്യാഭ്യാസത്തിനുശേഷം കുറേക്കാലം റോമിൽ ചെലവഴിച്ചു.
നെതർലാന്റ്സിൽ തിരിച്ചെത്തിയപ്പോൾ കാരവാഗിസത്തിന്റെ വക്താവായ ഹോൺതോഴ്സ്റ്റുമായി സഹകരിച്ച് ചിത്രരചന നടത്തി.
വീണ്ടും ഇറ്റലിയിലേക്കുപോയ ടെർബ്രുഗ്ഘന്റെ പിൽക്കാല ചിത്രങ്ങൾ തികച്ചും കാരവാഗിസ്റ്റ് ശൈലിയിലായിരുന്നു.
മതാധിഷ്ഠിത ചിത്രകാരൻ
ടെർബ്രുഗ്ഘൻ അടിസ്ഥാനപരമായി ഒരു മതാധിഷ്ഠിതചിത്രകാരനാണെങ്കിലും വേറിട്ടുനിൽക്കുന്ന ചില ചിത്രങ്ങളാണ് അദ്ദേഹത്തെ കൂടുതൽ പ്രശസ്തനാക്കിയത്.
തെളിഞ്ഞ പശ്ചാത്തലത്തിൽ കറുത്ത രൂപങ്ങളെ അവതരിപ്പിക്കുന്ന ഫ്ലൂട്ട് പ്ലെയേഴ്സ് ഇതിന് ഉത്തമോദാഹരണങ്ങളാണ്.
1627-ൽ നെതർലാന്റ്സിലെത്തിയ റൂബെൻസ് ഇദ്ദേഹത്തെ വളരെയേറെ പ്രശംസിച്ചു.
എന്നാൽ, 18, 19 നൂറ്റാണ്ടുകളിൽ ടെർബ്രുഗ്ഘന് വേണ്ടത്ര അംഗീകാരം ലഭിച്ചില്ല.
ചരിത്രകാരന്മാരും ചിത്രസമാഹകരും ഇദ്ദേഹത്തെ ഏറെക്കുറെ അവഗണിക്കുകയാണുണ്ടായത്.
ഇരുപതാം നൂറ്റാണ്ടിലുണ്ടായ കാരവാഗിക് ശൈലിയുടെ ഉയിർത്തെഴുന്നേൽപ്പിനൊപ്പം ടെർബ്രൂഗ്ഘന്റെ കാവ്യാത്മകരചനകളും ജനപ്രീതിക്കു പാത്രമായി.
1629 നവംബർ 1-ന് ഇദ്ദേഹം അന്തരിച്ചു.
അവലംബം http://www.hendrickbrugghen.org/ Archived 2012-10-08 at the Wayback Machine .
http://www.getty.edu/art/gettyguide/artMakerDetails?maker=591 http://www.wga.hu/frames-e.html?
/bio/t/terbrugg/biograph.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെർബ്രുഗ്ഘൻ ഹെൻട്രിക് (1588 - 1629) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഹെൻഡ്രി ഹഡ്സൺ
ഹെൻഡ്രി ഹഡ്സൺ (c.1565 - 1611) പതിനേഴാം നൂറ്റാണ്ടിൽ ജീവിച്ചിരുന്ന ഒരു ഇംഗ്ലീഷ് സമുദ്ര പര്യവേക്ഷകനും, നാവികനും ആയിരുന്നു.
ഇന്നത്തെ കാനഡയുടെ യും അമേരിക്കൻ ഐക്യനാടുകളുടെ വടക്കുകിഴക്കൻ സംസ്ഥാന മേഖലകളിലൂടെയുമുള്ള പര്യവേഷണങ്ങളുടെ പേരിലാണ് അദ്ദേഹം കൂടുതലായി അറിയപ്പെടുന്നത്.
1607 ലും 1608 ലും, ഇംഗ്ലീഷ് വ്യാപാരികൾക്കുവേണ്ടി കാത്തേയിലേയ്ക്കു ( ചൈന ) നയിക്കുമെന്നു കേട്ടറിവുള്ള ആർട്ടിക് ധ്രുവത്തിനു മുകളിലൂടെയുള്ള ഒരു  വടക്കുകിഴക്കൻ പാത തിരയുന്നതിന് ഹഡ്സൺ രണ്ടു ശ്രമങ്ങൾ നടത്തുകയുണ്ടായി.
1609 ൽ അദ്ദേഹം വടക്കേ അമേരിക്കയിൽ ഇറങ്ങുകയും ഡച്ച് ഈസ്റ്റ് ഇന്ത്യാ കമ്പനിയ്ക്ക് വേണ്ടി ഒരു വടക്കുപടിഞ്ഞാറൻ പാത തെരയുന്ന ഉദ്യമത്തിൽ ആധുനിക ന്യൂയോർക്ക് മെട്രോപ്പോളിറ്റൻ പ്രദേശത്തിനു ചുറ്റുപാടുമുള്ള പ്രദേശങ്ങളിൽ പര്യവേക്ഷണം നടത്തുകയും ചെയ്തു.
ഹഡ്സൺ നദിയിലൂടെ അദ്ദേഹം നാവികയാത്ര നടത്തുകയും പിന്നീട് ഇതിന് അദ്ദേഹത്തിന്റെ പേരു നല്കപ്പെടുകയും ഇത് ഈ പ്രദേശത്തെ ഡച്ച് കോളനിവൽക്കരണത്തിന് അടിത്തറ പാകുകയും ചെയ്തു.
വടക്കുപടിഞ്ഞാറൻ പാതയ്ക്കുവേണ്ടി തുടർന്നുകൊണ്ടിരുന്ന തന്റെ അവസാന പര്യവേക്ഷണ യാത്രയിൽ ഹഡ്സൺ കടലിടുക്ക് , ബൃഹത്തായ ഹഡ്സൺ ഉൾക്കടൽ എന്നിവ അദ്ദേഹം കണ്ടെത്തുകയുണ്ടായി.
1611-ൽ ജെയിംസ് ബേയുടെ തീരപ്രദേശത്ത അതികഠിനമായ തണുപ്പുകാലത്തിനുശേഷം കൂടുതൽ പടിഞ്ഞാറേയ്ക്കു പോകുവാനുള്ള  സമ്മർദ്ദം സഹപ്രവർത്തകരിൽ ചെലുത്താൻ ശ്രമിച്ചുവെങ്കിലും കൂടെയുണ്ടായിരുന്ന നാവികർ ഇതിന് വിസമ്മതിക്കുകയും അവർ കപാലമുയർത്തുകയും ചെയ്തു.
കലാപകാരികൾ അദ്ദേഹത്തോടൊപ്പം മകനേയും മറ്റ് 7 പേരെയും ഉപേക്ഷിച്ച് അവിടെനിന്ന് കടന്നുകളയുകയും ചെയ്തു.
ഹഡ്സണേയോ സഹപ്രവർത്തകരെയോ പിന്നീടൊരിക്കലും ആരും കണ്ടെത്തുകയുണ്ടായില്ല.
അവലംബം ↑ All the portraits used to represent Henry Hudson were drawn after his death.
↑ Butts, Edward (2009).
Henry Hudson:New World Voyager .
↑ Hunter, Douglas (2007).
God's Mercies:Rivalry, Betrayal and the Dream of Discovery .
Doubleday Canada.
ഹെൻട്രിക് ആൻഡ്രിയാൻ വാൻറീഡ് ഇംഗ്ലീഷ് വിലാസം https://ml.wikipedia.org/wiki/Hendrik_van_Rheede
ഡച്ചു ഈസ്റ്റ്‌ ഇന്ത്യ കമ്പനിയുടെ കീഴിൽ കേരളത്തിൽ അഡ്മിറലായി പ്രവർത്തിക്കുകയും ഹൊർത്തൂസ് മലബാറിക്കസ് എന്ന ബൃഹത്തായ സസ്യശാസ്ത്രഗ്രന്ഥം പ്രസിദ്ധീകരിക്കുകയും ചെയ്ത ഡച്ചുകാരനാണ് ഹെൻഡ്രിക് വാൻ റീഡ് .
പൂർണ്ണ നാമം ഹെൻഡ്രിക്‌ അഡ്രിയാൻ വൻ റീഡ്‌ ടോ ഡ്രാക്കെൻ‍സ്റ്റീൻ (ഡച്ച്:Hendrik Adriaan Van Rheede tot Draakenstein ( 1636 - ഡിസംബർ 15 , 1691 ) ജീവിതരേഖ ബാല്യം
നെതർലൻഡിലെ ഉത്രിച്ച് പ്രവിശ്യയിൽ ഒരു പ്രസിദ്ധമായ കുടുംബത്തിൽ അർണ്ണോസ് വാൻ റീഡിന്റെയും എലിസബത്ത് വാൻ ഉത്തെനോവ ഗെബൊറന്റേയും മകനായി 1636-ൽ ഹെൻറിക് അഡ്രിയാൻ ജനിച്ചു.
വിദ്യാഭ്യാസത്തിനായി മാതാപിതാക്കൾ അദ്ദേഹത്തെ ആംസ്റ്റർഡാമിലെ ക്രിസ്തീയ സഭയിൽ ചേർത്തു.
14 വയസ്സുവരെ അവിടെ താമസിച്ച  അദ്ദേഹം ഇരുപതാം വയസ്സിൽ ഡച്ച് ഈസ്റ്റ് ഇന്ത്യാക്കമ്പനിയിൽ ചേർന്നു.
ഈസ്റ്റ് ഇന്ത്യാക്കമ്പനിയിൽ
1657-ൽ ഡച്ച് ഈസ്റ്റ് ഇന്ത്യാ കമ്പനിയുടെ ഉദ്യോഗസ്ഥനായി അദ്ദേഹം കിഴക്കൻ രാജ്യങ്ങളിലേക്ക് യാത്രയായി.
കേപ് ഓഫ് ഗുഡ് ഹോപ് സന്ദർശിച്ചവേളയിൽ അദ്ദേഹത്തിന്‌ ജോൺ ബാക്സ്, സെയ്ൻ മാർട്ടിൻ എന്നീ സസ്യശാസ്ത്രജ്ഞന്മാരെ സുഹൃത്തുക്കളായി ലഭിച്ചു.
അങ്ങനെയാണ്‌ അദ്ദേഹത്തിന്‌ സസ്യനീരീക്ഷണത്തിൽ താല്പര്യം തോന്നിത്തുടങ്ങുന്നത്.
1657-ന്റെ അവസാനത്തോടെ അദ്ദേഹം ഈസ്റ്റ് ഇന്ത്യാക്കമ്പനിയുടെ കിഴക്കൻ ആസ്ഥാനമായ ബട്ടാവിയയിൽ എത്തിച്ചേർന്നു.
വാൻ ഗിയോൺ ആയിരുന്നു അക്കാലത്തെ ഡച്ച് ഗവർണർ.
ബട്ടാവിയയിൽ അക്കാലത്ത് പലതരം രോഗങ്ങളും ഡച്ചുകാരെ ബാധിച്ചിരുന്നു.
നാട്ടിൽ നിന്ന് മരുന്നുകൾ പലതും എത്തിച്ചിരുന്നുവെങ്കിലും അധികം ഫലമുണ്ടായിരുന്നില്ല.
അങ്ങനെ ഏഷ്യൻ മരുന്നുകൾക്ക് പ്രചാരം കൂടിവന്നു.
താമസിയാതെ ബട്ടാവിയയിൽ ഏഷ്യൻ മരുന്നുകളുടെ വൻ ശേഖരം നിർമ്മിക്കപ്പെട്ടു.
വാൻ ഗിയോൺ സാമ്രാജ്യം വിപുലപ്പെടുത്തുന്ന തിരക്കിലായിരുന്നു.
നിരവധി യുദ്ധങ്ങളിലൂടെ അദ്ദേഹം വെട്ടിപ്പിടിക്കൽ തുടർന്നുകൊണ്ടേയിരുന്നു.
താമസിയാതെ അവർ മലബാറിലേക്കും തങ്ങളുടെ ശ്രദ്ധതിരിച്ചു
കൊച്ചി രാജാവിന്റെ അനുജൻ വീര കേരളവർമ്മയുമായി 1960-ൽ സഖ്യം ചേർന്നു.
കേരളത്തിലെ ഡച്ചുകാരുടെ ഭരണം പലകാര്യത്തിലും പോർച്ചുഗീസുകാരുടേതിനേക്കാളും സ്വാഗതാർഹമായിരുന്നു.
കുലീനരും സന്മാർഗികളും കഴിവുള്ളവരുമായിരുന്നു ഡച്ചുകാരുടെ ഉദ്യോഗസ്ഥവൃന്ദം ഡച്ചു ഗവർണ്ണറായിരുന്ന വാൻ റീഡും വ്യത്യസ്തനായിരുന്നില്ല.
കപ്പിത്താൻ പദവിയിലേക്കുയർത്തപ്പെട്ട അദ്ദേഹം പോർത്തുഗീസുകാരിൽ നിന്ന് കൊടുങ്ങല്ലൂർ കോട്ട കീഴടക്കി.
ഇതിനിടെ പോർത്തുഗീസുകാരുമായുണ്ടായ മട്ടാഞ്ചേരി യുദ്ധത്തിൽ (1662) വീരകേരളവർമ്മയുടെ സഹോദരിയായ മഹാറാണി ഗംഗാധരലക്ഷ്മിയെ സംരക്ഷിക്കുകയുണ്ടായി.
തുടർന്ന് അദ്ദേഹം കൊച്ചി നഗരവും കോട്ടയും കീഴടക്കി.
വീരകേരളവർമ്മയെ രാജാവായി വാഴിക്കുകയും ചെയ്തു.
അതോടെ അദ്ദേഹം പ്രശസ്തനായി.
മലബാർ കൗൺസിൽ
മലബാറിലെ ആദ്യത്തെ കൗൺസിലറായി അദ്ദേഹം നിയമിക്കപ്പെട്ടു.
അദ്ദേഹത്തിന്‌ റെജിഡോർ മേയർ (മേയർ) എന്ന ബഹുമതി പോർത്തുഗീസുകാർ തന്നെ നൽകുകയുണ്ടായി.
റാണി ഗംഗാധരലക്ഷ്മിയെ രക്ഷിക്കാൻ കഴിഞ്ഞതോടെ വാൻ റീഡ് നാട്ടുകാരുടേയും രാജകുടുംബത്തിന്റേയും കണ്ണിലുണ്ണിയായിത്തീർന്നു.
മലബാറിലെ സസ്യസമ്പത്തിനെക്കുറിച്ച് ഒരു ഗ്രന്ഥം രചിക്കാൻ പദ്ധതിയിട്ട അദ്ദേഹം രാജ സഭയിൽ ചേരാൻ അവസരം ലഭിച്ചത് പാഴാക്കിയില്ല.
ഗ്രന്ഥരചനക്കായി സഹായികളെ ലഭിക്കാനുള്ള അവസരമായി അദ്ദേഹം അതിനെ ഉപയോഗപ്പെടുത്തി.
താമസിയാതെ കൊച്ചി ഡച്ചധീനതയിൽ കൂടുതൽ പ്രബലമായി.
ഡച്ചുകാർക്ക് കൂടുതൽ കച്ചവടക്കുത്തകൾ ലഭിക്കുകയും മലബാറ് സിലോണിനുകീഴിൽ വരികയും ചെയ്തു.
1665-ഗോവ സന്ദർശിച്ച് മടങ്ങിയ അദ്ദേഹം കൊല്ലത്തെ സഹപ്രവർത്തകനായ നിയോഹോഫിനെ ഒഴിവാക്കി സ്വയം ഭരണം ഏറ്റെടുത്തു.
ഇതിനിടക്ക് അദ്ദേഹം മലബാറിനെക്കുറിച്ച് തന്റെ മേലുദ്യോഗസ്ഥർക്ക് വിശദമായ വിവർനവും ഭൂപടവും ലഭ്യമാക്കിക്കൊടുത്തിരുന്നു.
തൂത്തുക്കുടിയിൽ
1668-ൽ വാൻ റിഡ് സിലോണിന്റെ കാപ്റ്റനായി ചുമതലയേറ്റു.
കമ്പനി സംബന്ധമായ നിരവധി യാത്രകൾ നടത്തേണ്ടി വന്നതിനാൽ തൂത്തുക്കുടിയിൽ ഉണ്ടായ പ്രശ്നങ്ങൾ മൂലം മുത്തുവേട്ടയിൽ ഇടിവ് സംഭവിക്കുകയും അതുമൂലം കമ്പനിക്ക് നഷ്ടമുണ്ടാവുകയും ചെയ്തു.
തനിക്ക് ചില പ്രദേശങ്ങളുടെ ഭരണാനുമതി നൽകാനായി പ്രഭുവിനോടഭ്യർത്തിച്ചെങ്കിലും പ്രഭു വാൻ ഗിയോനെ നിയമിക്കുകയാണൂണ്ടായത്.
വാൻ ഗിയോൻ മലബാറിൽ നിന്ന് മാറിയ അവസ്ഥയിൽ മലബാറിലെ നിരീക്ഷണത്തിനായി വാൻ റീഡിനെ നിയോഗിക്കപ്പെട്ടു.
ദുർഭരണം നടത്തിയിരുന്നവരെ വാൻ റീഡ് പിരിച്ചു വിട്ടു.
തൂത്തുക്കുടിയിലെ പ്രശ്നങ്ങൾ പരിഹരിക്കപ്പെട്ടപ്പോഴേക്കും വൈദ്യമേഖല താറുമാറായിരുന്നു.
വാൻ റീഡ് ഈ സാഹചര്യത്തിൽ കമ്പനി വഴി വൈദ്യസഹായം ഏർപ്പാട് ചെയ്തുകൊണ്ടിരുന്നു.
1669-ൽ ആൻഡ്രിയസ് ക്ലിയർ ബട്ടാവിയയിൽ നിന്ന് സിലോണിലെത്തി അവിടത്തെ സസ്യജാലം നിരീക്ഷിക്കുകയും മരുന്നുകളുടെ സാധ്യത പഠിക്കുകയും ചെയ്തു.
തൽഫലമായി നെതർലാൻഡിൽ നിന്നുള്ള ചെലവേറിയ ഇറക്കുമതിക്ക് അറുതി വന്നു.
തുടർന്ന് കൊച്ചിയിലേക്ക് വാൻ ‌റീഡിനെ സ്ഥലം മാറ്റി.
അദ്ദേഹത്തിന്റെ കഴിവുകൾ മൂലം ഡച്ച് കച്ചവടം കൊച്ചിയിൽ അഭിവൃദ്ധി പ്രാപിച്ചു.
കൊടുങ്ങല്ലൂർ കോട്ടകൾ, കൊച്ചിക്കോട്ട, തേങ്ങാപ്പട്ടണം, കണ്ണൂർ എന്നിവിടങ്ങളിൽ അദ്ദേഹത്തിന്‌ നല്ല ഭരണം കാശ്ചവക്കാനായി.
കുരുമുളക് , അടയ്ക്കാ , നാളികേര ഉത്പന്നങ്ങൾ എന്നിവ ധാരാളം കയറ്റി അയച്ചു തുടങ്ങി.
കറപ്പ് ധാരാളം ഇറക്കുമതി ചെയ്തിരുന്നു.
മലബാറിൽ വിള്ളൽ സൃഷ്ടിച്ച് തെക്കൻ മലബാർ, വടക്കൻ മലബാർ എന്നിങ്ങനെ രണ്ട് കേന്ദ്രങ്ങൾ ഉണ്ടാക്കി.
1684-ൽ ഡച്ച് ഈസ്റ്റ് ഇന്ത്യാ കമ്പനിയുടെ ഏഷ്യയിലെ കമ്മിഷണർ ജനറൽ ആയി വാൻറീഡ് നിയമിതനായി.
1691-ൽ കൊച്ചിയിലെത്തിയ അദ്ദേഹം അസുഖബാധിതനായി.
സൂറത്തിലേക്ക് കപ്പൽമാർഗം യാത്രയായ വാൻറീഡ് 1691 ഡിസംബർ 15ന് കപ്പലിൽ വച്ച് മരണമടഞ്ഞു.
സൂറത്തിലെ ഡച്ച് സെമിത്തേരിയിലാണ് വാൻറീഡിനെ സംസ്കരിച്ചിരിക്കുന്നത്.
സസ്യപഠനം
ഭരണകാര്യങ്ങളിൽ തടസ്സങ്ങളും മറ്റു തിരക്കുകളും ഉണ്ടായിരുന്നുവെങ്കിലും സസ്യങ്ങളെക്കുറിച്ച് അറിയുന്നതിനുള്ള തൃഷ്ണക്ക് കുറവുണ്ടായിരുന്നില്ല.
ഇതിനോടനുബന്ധിച്ച് കൊച്ചിയിൽ അദ്ദേഹം തന്റേതായ ഒരു പൂന്തോട്ടം കമ്പനിയുടെ പേരിൽ നിർമ്മിച്ചു.
ക്രമേണ അത് ഡച്ചുകാരുടെ ഉല്ലാസകേന്ദ്രമായിത്തീർന്നു.
1969 മുതൽ അദ്ദേഹം സസ്യപഠനം ഗൗരവമായി കാണാൻ തുടങ്ങി.
പോൾ മെയ്നർ എന്ന രസതന്ത്രജ്ഞനോടൊത്ത് പല സസ്യങ്ങളുടേയും സത്ത വാറ്റിയെടുത്ത് അവയുടെ ഔഷധഗുണങ്ങളെക്കുറിച്ച് പഠിക്കാനാരംഭിച്ചു.
എന്നാൽ ഭരണപരമായ വിലക്കുകളെത്തുടർന്ന് ഇത് നിർത്തിവക്കേണ്ടിവന്നു.
ഹൊർത്തൂസ് മലബാറിക്കൂസ്
ആൽ മരം പോലുള്ള കൂറ്റൻ മരങ്ങൾ മലബാറിലെത്തുന്നതുവരെ വാൻ റീഡ് കണ്ടിരുന്നില്ല.
മാത്രവുമല്ല മലബാറുകാർ അവരുടെ ചുറ്റുപാടുമുള്ള മരങ്ങളെക്കുറിച്ച് ജ്ഞാനമുള്ളവരായിരുന്നു എന്നതും ഔഷധങ്ങൾ അവരവരുടെ ചുറ്റുപാടുള്ള ഈ സസ്യങ്ങളിൽ നിന്നുണ്ടാക്കിയിരുന്നു എന്നതും വാൻ റീഡിന്‌ ഏറേ അത്ഭുതവും പ്രചോദനവും നൽകിയ കാര്യങ്ങളായിരുന്നു.
മലബാറിലെ സസ്യസമ്പത്തിനെക്കുറിച്ച് വിശദമായി പഠിച്ച് അവയെ രേഖപ്പെടുത്തുന്നത് വളരെ അത്യാവശ്യമാണെന്ന് അദ്ദേഹത്തിനു തോന്നി.
ഇക്കാര്യത്തിനായി അദ്ദേഹം സ്വയം മറന്ന് പ്രവർത്തിക്കാൻ തുടങ്ങി.
നിരവധി പേരുടെ പിന്തുണ അദ്ദേഹത്തിനുണ്ടായി.
മരുന്നുകളുടെ ഇറക്കുമതിയിലുണ്ടായ കാലതാമസവും ചെലവും രോഗങ്ങളുടെ ഇടക്കിടെയുള്ള തലപൊക്കലും ഈ പ്രവർത്തനത്തിനു പ്രചോദനമായിക്കൊണ്ടിരുന്നു.
മലബാർ സൈനികവും സാമ്പത്തികവുമായി സ്വയം പര്യാപ്തമായ സ്ഥലമാണെന്നും അക്കാരണങ്ങളാൽ സിലോണിനേക്കാളും ഈസ്റ്റ് ഇന്ത്യാക്കമ്പനിയുടെ കേന്ദ്രമാവാൻ എന്തുകൊണ്ടും നല്ലത് മലബാറാണെന്നുമുള്ള അദ്ദേഹത്തിന്റെ നിർദ്ദേശങ്ങൾക്ക് ബലമേകാനും സസ്യങ്ങളെക്കുറിച്ചുള്ള ഗ്രന്ഥം സഹായകമാവുമെന്നതും ഗ്രന്ഥരചനക്ക് മറ്റൊരു കാരണമായിരുന്നു.
വാൻ റീഡിന്റെ ദത്തു പുത്രിയായിരുന്ന ഫ്രാൻസീനയുടെ സഹായിയായിരുന്ന കസേറിയൂസ് സസ്യപഠനങ്ങളിൽ വാൻ റീഡിനെ സഹായിച്ചിരുന്നു.
ഹോർത്തൂസ് ഗ്രന്ഥമെഴുതുന്നതിനു മുന്നോടിയായി ഗ്രന്ഥത്തെ സംബന്ധിക്കുന്ന ചോദ്യാവലി അദ്ദേഹം 16 പണ്ഡിതന്മാർ അടങ്ങിയ ഉപദേശകസമിതിക്കു മുൻപാകെ സമർപ്പിച്ചു.
ഈ പണ്ഡിതന്മാരിൽ ഈഴവർ , ബ്രാഹ്മണർ , യൂറോപ്യന്മാർ, കൊങ്ങിണികൾ എന്നിങ്ങനെ നിരവധി സമുദായങ്ങളിൽ നിന്നുള്ളവർ ഉണ്ടായിരുന്നു.
പ്രതീക്ഷിച്ചതുപോലെ ഗ്രന്തരചന സ്വഛമായിരുന്നിനല്ല.
ഗ്രന്ഥത്തിന്‌ നിരവധി എതിർപ്പുകൾ റീഡിനു സഹിക്കേണ്ടതായി വന്നു.
ആദ്യ വാല്യം പ്രസിദ്ധപ്പെടുത്തിയതിനുശേഷം ഇറ്റാലിയൻ ഭിഷഗ്വരനും സസ്യശാസ്ത്രജ്ഞനുമായ മാത്യൂസിനും കസേറിയസിനുമെതിരെയായിരുന്നു പ്രധാന എതിർപ്പികൾ.
മാത്യൂസിനെ സ്ഥലമാറ്റാൻ ഹൈ ഗവർണ്മെന്റ് റീഡിനോടാവശ്യപ്പെട്ടു.
കസേറിയസ് പക്ഷെ രാജി സമർപ്പിച്ചശേഷം വാൻ ‌റീഡിനൊപ്പം 1677 വരെ തുടർന്നു.
റീഡീന്റെ സഹായിയായിരുന്ന മാത്യൂസിനെ കർമ്മലീത്താ സംഘം ബലമായി കൊച്ചിയിലെ വരാപ്പുഴയിലേക്ക് കൊണ്ടുപോയി.
റീഡ് ബറ്റാവിയയിലായിരുന്ന സമയത്തായിരുന്നു ഇതെന്നതിനാൽ അദ്ദേഹത്തിന്റെ അവസ്ഥയെക്കുറിച്ച് ആർക്കും അറിയാൻ സാധിച്ചില്ല.
1679-ൽ മാത്യൂസ് പേർഷ്യയിലേക്ക് തിരിച്ചു.
വൈകാതെ അദ്ദേഹം മരണമടഞ്ഞു.
1673 തൊട്ട് 1677 വരെ അദ്ദേഹം ഗവർണ്ണറായിരുന്നു.
അദ്ദേഹം തയ്യാറാക്കിയ ചരിത്ര വസ്തുതാകഥനം, ഗവർണ്ണറുദ്യോഗം വിടുന്നവരെയുള്ള അദ്ദേഹത്തിന്റെ കാലയളവിൽ കേരളത്തിൽ ഡച്ചുകാർ നടത്തിയ ആക്രമണങ്ങളേപ്പറ്റിയും വാണിജ്യഭരണരംഗങ്ങളിലെ നേട്ടങ്ങളെപ്പറ്റിയുമുള്ള ആധികാരിക ചരിത്രരേഖ പോലെയാണ് കണക്കാക്കപ്പെടുന്നത്.
ഇട്ടി അച്യുതൻ അവലംബം ↑ {{ cite book }} : Cite has empty unknown parameter: | coauthors= ( help ) ↑ ↑ http://www.ias.ac.in/currsci/nov252005/1672.pdf കുറിപ്പുകൾ
ഹെൻഡ് സാബ്രി ഇംഗ്ലീഷ് വിലാസം https://ml.wikipedia.org/wiki/Hend_Sabry
ഈജിപ്തിൽ ജോലി ചെയ്യുന്ന ഒരു ടുണീഷ്യൻ നടിയാണ് ഹെൻഡ് സാബ്രി (അറബിക്: Arabic born, ജനനം: 20 നവംബർ 1979).
ഈജിപ്ഷ്യൻ ടെലിവിഷൻ നാടകമായ ഐസ അറ്റ്‌ഗാവെസിൽ വിവാഹിതയാകുന്നതിനായി ഡസൻ കണക്കിന് വരന്മാരിലൂടെ കടന്നുപോകുന്ന ഒരു കഥാപാത്രമായ "ഓല" ആയി സാബ്രി അഭിനയിച്ചു.
2010 ൽ യുഎൻ വേൾഡ് ഫുഡ് പ്രോഗ്രാം പട്ടിണിക്കെതിരായ ഒരു അംബാസഡറായി അവരെ നിയമിച്ചു.
അറേബ്യൻ ബിസിനസ്സ് 2013 ൽ "100 ശക്തരായ അറബ് സ്ത്രീകളിൽ" അവരെ പട്ടികപ്പെടുത്തി.
സാബ്രി ഒരു ഈജിപ്ഷ്യൻ ബിസിനസുകാരനെ വിവാഹം കഴിച്ചു.
അവരുടെ ജന്മനാടായ ടുണീഷ്യയുടെയും ഈജിപ്ത് രാജ്യത്തിന്റെയും ഇരട്ട ദേശീയത അവർക്കുണ്ട്.
2011 ജൂണിൽ അവർ ടുണീവിഷൻസ് പീപ്പിൾ മാസികയുടെ കവർചിത്രമായിരുന്നു.
അവർ ഗാർണിയറിന്റെ അംബാസഡർ കൂടിയാണ്.
അവലംബം പുറംകണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് ഹെൻഡ് സാബ്രി Media related to Hend Sabry at Wikimedia Commons
ഹെൻറി വ്യക്തികൾ ഹെൻറി ആഡംസ് ഹെൻറി ആസ്റ്റിൻ ഹെൻറി എലിയറ്റ് ഹെൻറി ഫോക്സ് താൽബോട്ട് ഹെൻറി ഫ്രെഡറിക് അമിയൽ ഹെൻറി ബേർഗ്‌സൺ ഹെൻറി ലോറൻസ് ഹെൻറി ഷാരിയർ ഹെൻറി ഹാലറ്റ് ഡേൽ ഹെൻറി ഹാർഡിഞ്ച് ഹെൻ‌റി കാവൻഡിഷ് ഹെൻ‌റി കിസിഞ്ജർ ഹെൻ‌റി ഫോർഡ് ഹെൻ‌റി ബെക്വറൽ ഹെൻ‌റി മറ്റീസ് ഹെൻ‌റി മോയ്സൻ ഹെൻ‌റി ലൂയിസ് വിവിയൻ ദെരൊസിയോ ഹെൻറി എലിയറ്റ് ശാസ്ത്രം ഹെൻറി (ഏകകം) : ഇലക്ട്രിക്കൽ ഇൻഡക്റ്റൻസിന്റെ എസ്‌ഐ ഡിറൈവ്ഡ് യൂണിറ്റ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഹെൻറി-ജോസഫ് റേഗ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂൺ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Henri-Joseph_Rega
നെതർലാൻഡിലെ ഹബ്സ്ബർഗിലെ ല്യൂവൻ സർവ്വകലാശാലയിലെ വൈദ്യശാസ്ത്ര വിഭാഗത്തിലെ പ്രൊഫസറും പ്രിൻസിപ്പാളുമായിരുന്നു ഹെൻറി ജോസഫ് റേഗ (1690-1754)  അവിടെ  ഒരു ബൊട്ടാണിക്കൽ ഗാർഡൻ, രസതന്ത്ര , ഊർജ്ജതന്ത്ര ലബോറട്ടറികൾ, ഒരു അനാട്ടമിക്കൽ തിയേറ്റർ തുടങ്ങിയവ സ്ഥാപിച്ച വ്യക്തിയാണ് അദ്ദേഹം.
അതോടൊപ്പം സർവ്വകലാശാലയുടെ ഹാളിൽ ഒരു പുതിയ ശാഖയും അദ്ദേഹം കൂട്ടിച്ചേർത്തിയിട്ടുണ്ട്.
ജീവിതം The main staircase in the "Rega Wing" of the University Hall in Leuven
1690 ഏപ്രിൽ 26-ന് ല്യൂവൻ പട്ടണത്തിലാണ് റേഗ ജനിച്ചത്.
അദ്ദേഹത്തിന്റെ മാതാപിതാക്കൾ പട്ടണത്തിന്റെ അരികിലുള്ള ഡിജിലിന്റെ ഒരു പ്രവിശ്യയിൽ ബ്ലീച്ച് ജോലികൾ നടത്തിയിരുന്നു.
അദ്ദേഹം 1707ൽ പതിനേഴാം  വയസ്സിൽ ല്യൂവൻ സർവകലാശാലയിൽ മെട്രിക്കുലേഷൻ പാസായി.
1712ൽ വൈദ്യശാസ്ത്ര ബിരുദം കരസ്ഥമാക്കി.
തുടർപഠനത്തിനായി സർവ്വകലാശാല അദ്ദേഹത്തെ പാരീസിലേക്ക് അയച്ചു.
1716 ൽ മടങ്ങിയെത്തിയ അദ്ദേഹത്തെ രസതന്ത്ര വിഭാഗത്തിലെ പ്രൊഫസറായി നിയമിച്ചു.
1718 ഫെബ്രുവരി 22 ന് ഡോക്‌ടർ ഓഫ് മെഡിസിൻ ബിരുദം നേടിയ അദ്ദേഹം അതേ വർഷം തന്നെ രസതന്ത്രത്തിനു പകരം അനാട്ടമി പഠിപ്പിക്കാൻ തുടങ്ങി.
1719 ൽ അദ്ദേഹം വൈദ്യശാസ്ത്ര പ്രൊഫസറായി നിയമിതനായി.
The anatomical theatre and the entrance to the botanical garden established in Leuven by Rega അവലംബം
ഹെൻട്രിക് ഡാം ഹെൻട്രിക് ഡാം
നോബൽ സമ്മാനിതനായ ഡാനിഷ് രസതന്ത്രജ്ഞനാണ് ഹെൻട്രിക് ഡാം .
ജീവകം കെ (k) യുടെ കണ്ടുപിടിത്തത്തിന് ജീവശാസ്ത്രം അഥവാ വൈദ്യശാസ്ത്രത്തിനുള്ള 1943-ലെ നോബൽ സമ്മാനം അമേരിക്കൻ ജൈവരസതന്ത്രജ്ഞനായ എഡ്വേർഡ് ഡോയിസിയും ഡാമും ചേർന്നാണ് പങ്കിട്ടത് (1943).
അസോസിയേറ്റ് പ്രൊഫസർ പദവി
1895 ഫെബ്രുവരി 21-ന് ഡെൻമാർക്കിലെ കോപ്പൻഹേഗനിൽ ഡാം ജനിച്ചു.
കോപ്പൻഹേഗനിലെ പോളിടെൿനിക് ഇൻസ്റ്റിറ്റ്യൂട്ടിൽ നിന്ന് 1920-ൽ ബിരുദം നേടിയ ശേഷം രസതന്ത്ര-ജൈവരസതന്ത്ര അധ്യാപകനായി ജോലിയിൽ പ്രവേശിച്ചു.
1923-ൽ കോപ്പൻഹേഗൻ സർവകലാശാലയിൽ ജൈവരസതന്ത്ര വിഭാഗത്തിൽ അസോസിയേറ്റ് പ്രൊഫസർ പദവിയിൽ നിയമിതനായി.
1934-ൽ ഇദ്ദേഹം പിഎച്.
ശാസ്ത്ര പ്രഭാഷണങ്ങൾ നടത്താനായി 1940-ൽ യു. എസ്സിൽ എത്തിയ ഡാമിനു രണ്ടാം ലോകയുദ്ധം മൂലം 46 വരെ അവിടെത്തന്നെ താമസിക്കേണ്ടി വന്നു.
ഇക്കാലത്ത് റോക്ക്ഫെല്ലർ ഇൻസ്റ്റിറ്റ്യൂട്ട് ഒഫ് മെഡിക്കൽ റിസർച്ചിൽ ഇദ്ദേഹം സേവനമനുഷ്ഠിക്കുകയുണ്ടായി.
1946-ൽ ഡെൻമാർക്കിൽ തിരിച്ചെത്തിയ ഡാം പോളിടെൿനിക് ഇൻസ്റ്റിറ്റ്യൂട്ടിൽ തന്നെ ജൈവരസതന്ത്ര വിഭാഗത്തിൽ പ്രൊഫസറായി ജോലിയിൽ പ്രവേശിച്ചു.
1956-63 കാലത്ത് ഡാനിഷ് ഫാറ്റ് റിസർച്ച് ഇൻസ്റ്റിറ്റ്യൂട്ടിൽ ജൈവരസതന്ത്ര വിഭാഗം തലവനായി പ്രവർത്തിച്ചു.
ജീവകം കെയുടെ കണ്ടുപിടിത്തം
കോഴികളിലെ കോളസ്റ്റിറോൾ ഉപാപചയത്തെക്കുറിച്ച് ഗവേഷണം നടത്തുമ്പോഴാണ് ജീവകം കെ കണ്ടുപിടിക്കാനുള്ള സാഹചര്യം ഇദ്ദേഹത്തിനുണ്ടായത്.
സ്റ്റിറോൾ അടങ്ങുന്ന കൃത്രിമ ഭക്ഷണത്തിൽ ജീവകം എ യും ഡിയും കലർത്തി കോഴികൾക്ക് നൽകിയപ്പോൾ അവയ്ക്ക് ആന്തരിക രക്തസ്രാവം ഉണ്ടാവുന്നതായും രക്തത്തിന്റെ കട്ടപിടിക്കാനുള്ള കഴിവ് നശിക്കുന്നതായും ഡാം കണ്ടെത്തി.
ജീവകം സി നൽകിയിട്ടും പരിഹരിക്കപ്പെടാതെ പോയ ഈ അവസ്ഥ മുളപ്പിച്ച വിത്തുകളും ധാന്യങ്ങളും അടങ്ങിയ ഭക്ഷണം നൽകിയപ്പോൾ ഭേദപ്പെട്ടു കണ്ടതോടെ ഏതോ ഭക്ഷ്യ ഘടകത്തിന്റെ അഭാവം മുലമുണ്ടാകുന്ന അപര്യാപ്തതാ രോഗമാണിതെന്ന് ഡാം നിശ്ചയിച്ചു.
കൊഴുപ്പിൽ ലയിക്കുന്ന ഒരു പുതിയ ജീവകത്തിന്റെ സാന്നിധ്യം ഇദ്ദേഹം കണ്ടെത്തുകയും (1935) അതിനു ജീവകം കെ എന്നു പേരു നൽകുകയും ചെയ്തു.
മറ്റൊരു ശാസ്ത്രജ്ഞനായ പോൾകാരറും ചേർന്ന് ഡാം പച്ചിലകളിൽ നിന്ന് ജീവകം കെ സംശ്ലേഷണം ചെയ്തത് 1939 ലാണ്.
ഈ രംഗത്തു പ്രവർത്തിച്ചുവന്ന യു. എസ്. ജൈവരസതന്ത്രജ്ഞനായ ഡോയിസിക്ക് ചീഞ്ഞ മീൻ പൊടിയിൽ നിന്നും 1940-ൽ ജീവകം കെ ഉത്പാദിപ്പിക്കുവാൻ കഴിഞ്ഞതിനെ കൂടി മാനിച്ചാണ് നോബൽ സമ്മാനം ഇരുവർക്കുമായി നൽകിയത്.
ജീവകം കെ യുടെ ഗവേഷണങ്ങൾ
ജീവകം കെ യെ കുറിച്ച് ഗവേഷണം തുടർന്ന ഡാം രക്തം കട്ടിയാവുന്നതിനാവശ്യമായ പ്രോത്രോംബിൻ (Prothrombin) ഉത്പാദിപ്പിക്കാൻ ജീവകം കെ ആവശ്യമാണെന്നും പച്ചിലകളും തക്കാളിയുമാണ് ജീവകം കെ യുടെ ഏറ്റവും പ്രധാന സ്രോതസ്സുകളെന്നും കണ്ടെത്തി.
ആന്ത്രപഥത്തിലെ ചിലയിനം ബാക്ടീരിയങ്ങൾ ജീവകം കെ പ്രകൃത്യാ തന്നെ ഉത്പാദിപ്പിക്കുന്നുണ്ടെങ്കിലും നവജാത ശിശുക്കളിൽ, വിശേഷിച്ചും പൂർണ വളർച്ചയെത്താതെ പിറക്കുന്ന ശിശുക്കളിൽ ഈ ബാക്ടീരിയങ്ങളുടെ അഭാവമുള്ളതിനാൽ രക്തസ്രാവത്തിന്റെ അപകടം കൂടുതലാണ്.
പ്രസവത്തിന് ഏതാനും ആഴ്ചകൾക്കു മുമ്പ് ഗർഭിണികൾക്ക് ജീവകം കെ കുത്തിവച്ചാൽ ശിശുക്കളിലെ ഈ അപര്യാപ്തത പരിഹരിക്കാനാവുമെന്നു ഡാം കണ്ടെത്തി.
ജീവകം കെ യുടെ ഗവേഷണങ്ങൾക്കു പുറമേ ജീവകം ഇ യുടെ അപര്യാപ്തതാ രോഗങ്ങളെ കുറിച്ചും ഡാം പഠനം നടത്തിയിരുന്നു.
പിത്തരസത്തിന്റെ ഘടകങ്ങൾ, പിത്തകോശക്കല്ല് (Gall stones) രൂപം കൊള്ളുന്ന പ്രക്രിയ എന്നിവയും ഇദ്ദേഹത്തിന്റെ ഗവേഷണ വിഷയങ്ങളായിരുന്നു.
1976 ഏപ്രിൽ 17-ന് കോപ്പൻഹേഗനിൽ ഇദ്ദേഹം നിര്യാതനായി.
ഇതുംകൂടി കാണുക ജീവകങ്ങൾ പുറത്തേക്കുള്ള കണ്ണികൾ http://www.nobelprize.org/nobel_prizes/medicine/laureates/1943/dam-bio.html http://www.encyclopedia.com/doc/1G2-3404701644.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാം, ഹെന് റിക് (1895-1976) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഹെൻഡ്രിക് വില്ലെം ബാഖുയിസ് റൂസ്ബൂം
ഹെൻഡ്രിക് വില്ലെം ബാഖുയിസ് റൂസ്ബൂം (Dutch pronunciation: [ˈɦɛndrɪk ˈʋɪləm ˈbɑkɦœy̯s ˈroːzəˌboːm], October 24, 1854 – February 8, 1907) ഒരു ഡച്ചുകാരനായ രസതന്ത്രജ്ഞനായിരുന്നു.
ഭൗതികരസതന്ത്രത്തിൽ ഫേസ് ബിഹേവിയർ എന്ന കാര്യത്തിൽ ചെയ്ത പ്രവർത്തനങ്ങളുടെ പേരിലാണ് അറിയപ്പെടുന്നത്.
നെതർലാന്റ്സിലെ അൽക്മാറിൽ ആണ് ഹെൻഡ്രിക് വില്ലെം ബാഖുയിസ് റൂസ്ബൂം ജനിച്ചത്.
സാമ്പത്തികപ്രയാസം കാരണം അദ്ദേഹത്തിനു സർവ്വകലാശാലാവിദ്യാഭ്യാസത്തിനു പണം തികയാതെ വന്നതിനാൽ, ഫാക്ടറി തൊഴിലാളിയായി കുറെക്കാലം ജോലിചെയ്തു.
തന്റെ മെന്റർ ആയിരുന്ന ജെ. എം. വാൻ ബെമ്മെലെന്റെ സഹായിയായി 1878ൽ ലീഡെൻ സർവ്വകലാശാലയിൽ പ്രവർത്തിച്ചു.
അങ്ങനെ അദ്ദേഹം തന്റെ വിദ്യാഭ്യാസം തുടരാൻ അവസരം ലഭിച്ചു.
1881ൽ അദ്ദേഹം ഒരു പെൺപള്ളിക്കൂടത്തിലെ അദ്ധ്യാപകനായി.
ആസിഡുകളിലെ ഹൈഡ്രേറ്റുകൾ എന്ന വിഷയത്തിൽ 1884ൽ അദ്ദേഹത്തിനു ഗവേഷണബിരുദം ലഭിച്ചു.
ജെ. ഡി. വൻ ഡെർ  വാൾസ് അദ്ദേഹത്തെ ഫേസ് റൂളിൽ ഗവേഷണം നടത്തിയ ജെ. വിലാർഡ് ഗിബ്ബ്സിനെ പരിചയപ്പെടുത്തി.
ഈ മേഖലയിൽ അതുവരെ വളരെക്കുറച്ചു ഗവേഷണങ്ങളേ നടന്നിരുന്നുള്ളു.
ഈ വിഷയത്തിൽ ആജീവനാന്തഗവേഷണത്തിന് അദ്ദേഹത്തെ പ്രേരിപ്പിച്ചു.
1896ൽ ആംസ്റ്റർഡാമിലെ രസതന്ത്ര പ്രൊഫസ്സറായി.
1907 ഫെബ്രുവരി 8നു അവിടെവച്ചുതന്നെ മരിച്ചു.
തെർമോഡയനാമിക്സിൽ  equilibrium of multiple-phase systems എന്നതായിരുന്നു അദ്ദേഹത്തിന്റെ പഠനമേഖല.
ഇതിനുവേണ്ട തിയററ്റിക്കൾ അടിസ്ഥാനം ജെ. വിലാർഡ് ഗിബ്ബ്സ് തന്റെ ഫേസ് റൂൾ വഴി രൂപപ്പെടുത്തിയിരുന്നു.
പക്ഷെ, റൂസ്ബൂം ആണ് ഈ തത്ത്വം പ്രയോഗരുപത്തിലാക്കി അതിന്റെ ഉപയോഗക്ഷമത കാണിച്ചുതന്നത്.
ലോഹസങ്കരങ്ങളുടെ ഉരുകൽ സമയത്തുള്ള ഫേസ് ഡയഗ്രം രൂപപ്പെടുത്തിയതിനാണ് അദ്ദേഹം കൂടുതലായി അറിയപ്പെടുന്നത്.
എന്നുവച്ചാൽ, ലോഹങ്ങളുടെ സങ്കരം ഉരുകുമ്പോൾ അതിലെ ഘടകപദാർഥങ്ങളുടെ അളവനുസരിച്ച്, എന്തു സംഭവിക്കുന്നുവെന്ന് പഠിക്കുന്നു.